ବିଶ୍ୱର ସବୁଠାରୁ ଗରୀବ ରାଷ୍ଟ୍ରପତି ! | Kanak News\nସମାଜରେ ଏଭଳି ଲୋକ ବି ଥାଆନ୍ତି! ରାଷ୍ଟ୍ରପତି ହୋଇ ବି ସରକାରୀ ସୁବିଧାକୁ ବର୍ଜନ କରି ସାଧାରଣ ଲୋକଙ୍କ ଭଳି ଜୀବନ ଜିଉଁଥିବା ଜଣେ ବ୍ୟକ୍ତିତ୍ୱ ।\nBy Sibani Panda On Jun 28, 2018\nimage courtesy -News Track\nରାଷ୍ଟ୍ରପତି ପଦ ପାଇଁ ନିର୍ବାଚନ ସରିଛି ଏବଂ ଖୁବ୍ ଶୀଘ୍ର ଭାରତର ନୂଆ ରାଷ୍ଟ୍ରପତିଙ୍କ ନାମ ଘୋଷଣା ମଧ୍ୟ ହୋଇଯିବ । କିନ୍ତୁ ଆପଣ ଜାଣିଲେ ଆଶ୍ଚର୍ୟ୍ୟ ହେବେ, ବିଶ୍ୱରେ ଏଭଳି ରାଷ୍ଟ୍ରପତି ରହିଛନ୍ତି ଯିଏ ସାଧାରଣ ଲୋକଙ୍କ ଭଳି ବିଲରେ କାମ କରନ୍ତି । ସବୁଠାରୁ ବଡକଥା ହେଲା ସେ ନିଜର କାର୍ୟ୍ୟକାଳ ସମୟରେ ମିଳିଥିବା ସମସ୍ତ ଦରମାକୁ ଦାନ କରିଦେଇଥିଲେ ଏବଂ ନିଜ ଦେଶକୁ ନେଇ ଯାଇଥିଲେ ଉନ୍ନତିର ଶୀର୍ଷକୁ । ଆଜି ବି ସେ ନିଜେ କରିଥିବା ଫୁଲ ଚାଷରେ ହେଉଥିବା ସମସ୍ତ ଲାଭକୁ ଦାନ କରନ୍ତି । ଆସନ୍ତୁ ଜାଣିବା ତାଙ୍କ ସଂପର୍କରେ ।\nଦକ୍ଷିଣ ଆଫ୍ରିକାର ଦକ୍ଷିଣପୂର୍ବ ଭାଗରେ ଅବସ୍ଥିତ 'ଉରୁଗୁଏ' । ଏହି ଦେଶ ସଂପର୍କରେ ଆଲୋଚନା କଲେ ସେଠାକାର ୪୦ତମ ରାଷ୍ଟ୍ରପତି ଜୋସ୍ ମୁଜିକା (୮୨ ବର୍ଷ)ଙ୍କ ନାଁ ସର୍ବପ୍ରଥମେ ଉଠିଥାଏ । ମୁଜିକା ଜଣେ ଏଭଳି ନେତା, ଯାହାଙ୍କୁ ବହୁତ ଗରୀବ ଭାବେ ଗଣାଯାଏ ।\nଜୋସ୍ ମୁଜିକା ପେଶାରେ ଜଣେ ଚାଷୀ ଅଟନ୍ତି । ୨୦୧୫, ମାର୍ଚ୍ଚ ମାସରେ ସେ ଏକଥା କହି ନିଜ ପଦରୁ ଇସ୍ତଫା ଦେଇଥିଲେ କି , ତାଙ୍କୁ ତାଙ୍କର ତିନିଗୋଡିଆ ବନ୍ଧୁ ମୈନୁଅଲ୍ ଏବଂ ଚାରି ଗୋଡିଆ ବନ୍ଧୁ ବିଟଲ୍ ସହିତ ସମୟ ବିତାଇବାକୁ ସୁଯୋଗ ମିଳୁନାହିଁ । ତେବେ ମୈନୁଅଲ୍ ହେଉଛି ତାଙ୍କ ପାଳିତ କୁକୁର ଏବଂ ବିଟଲ୍ ହେଉଛି ତାଙ୍କ ଗାଡିର ନାଁ । ମୁଜିକା ପାଂଚ ବର୍ଷ କାର୍ୟ୍ୟକାଳ ଭିତରେ ନିଜ ଦେଶକୁ ଉନ୍ନତିର ଶୀର୍ଷକୁ ନେଇଯାଇଥିଲେ । କିନ୍ତୁ ସେ ନିଜେ ରହିଯାଇଥିଲେ 'ଗରୀବ' ହୋଇ ।\nଭିଆଇପି ସୁବିଧାରୁ ନିଜକୁ ଦୂରେଇ ରଖିଥିଲେ\nଉରୁଗୁଏର ପୂର୍ବତନ ରାଷ୍ଟ୍ରପତି ମୁଜିକାଙ୍କୁ ବିଶ୍ୱର ସବୁଠାରୁ ଗରୀବ ରାଷ୍ଟ୍ରପତି ବୋଲି କୁହାଯାଏ । କାରଣ ସେ ସର୍ବଦା ଜଣେ ଫକୀରଙ୍କ ଭଳି ଜୀବନ କାଟିଛନ୍ତି । ଜୋସ୍ ନିଜର କାର୍ୟ୍ୟକାଳ ସମୟରେ ବି ରାଷ୍ଟ୍ରପତି ଭବନ ପରିବର୍ତ୍ତେ ନିଜର ଦୁଇ ବଖରା ବିଶିଷ୍ଟ ପକ୍କାଘରେ ରହିଥିଲେ ଏବଂ ସୁରକ୍ଷା ନାମରେ ନେଇଥିଲେ କେବଳ ଦୁଇଜଣ ପୁଲିସକର୍ମୀଙ୍କର ସହାୟତା ।\nନିଜେ କରନ୍ତି ଚାଷକାମ\nମୁଜିକା ଜଣେ ସାଧାରଣ ବ୍ୟକ୍ତିଙ୍କ ଭଳି ନିଜେ କୂଅରୁ ପାଣି କାଢନ୍ତି ଏବଂ ନିଜ ପୋଷାକ ନିଜେ ସଫା କରନ୍ତି । ଖାଲି ସେତିକି ନୁହେଁ ମୁଜିକା ତାଙ୍କ ପତ୍ନୀଙ୍କ ସହିତ ମିଶି ଫୁଲ ଚାଷ ମଧ୍ୟ କରନ୍ତି । ଚାଷ ପାଇଁ ଟ୍ରାକ୍ଟର ବି ସେ ନିଜେ ଚଲାନ୍ତି ଆଉ ଯଦି ଟ୍ରାକ୍ଟର ଖରାପ ହୋଇଯାଏ ତେବେ ସେ ତାକୁ ମଧ୍ୟ ସଜାଡି ଥାନ୍ତି । ସବୁଠାରୁ ବଡକଥା ହେଲା ସେ ନିଜର ସମସ୍ତ କାମ ନିଜେ ହିଁ କରନ୍ତି କେବେ କାହାର ସହାୟତା କିମ୍ବା ନିଜ କ୍ଷମତାର ଅପବ୍ୟବହାର କରିନାହାଁନ୍ତି ।\nଦାନ କରିଦିଅନ୍ତି ଦରମା\nଗୋଟିଏ ଦେଶର ରାଷ୍ଟ୍ରପତିଙ୍କୁ ଯାହା ବି ସୁବିଧା ମିଳିବା ଦରକାର ସେ ସମସ୍ତ ସୁବିଧା ମୁଜିକାଙ୍କୁ ବି ଦିଆଯାଇଥିଲା । ମାତ୍ର ସେ ସେଗୁଡିକୁ ଗ୍ରହଣ କରିନଥଲେ । ଜଣେ ସାଧାରଣ ଲୋକଙ୍କ ଭଳି ଜୀବନଯାପନ କରନ୍ତି । ତେବେ ମୁଜିକାଙ୍କୁ ଦରମା ଆକାରରେ ମିଳୁଥିଲା ୧୩, ୩୦୦ ଡଲାର୍ । ଯେଉଁଥିରୁ ସେ ୧୨, ୦୦୦ ଡଲାର୍ ଗରୀବଙ୍କୁ ଦାନ କରିଦେଉଥିଲେ । ବଳକା ୧୩୦୦ ଡଲାରରୁ ସେ ୭୭୫ ଡଲାର ଛୋଟ ବ୍ୟବସାୟୀଙ୍କୁ ମଧ୍ୟ ଦାନ କରିଦିଅନ୍ତି ।\nଛାତିରେ ଖାଇଥିଲେ ଛ'ଥର ଗୁଳି\n୧୯୬୦-୭୦ରେ ଉରଗୁଏରେ ଗରିଲା ସଂଘର୍ଷ ବେଳର ସବୁଠାରୁ ବଡ ନେତା ଭାବେ ଜଣାଶୁଣା ଜୋସ୍ ମୁଜିକା । ଗରିଲ୍ଲା ସଂଘର୍ଷ ସମୟରେ ସେ ଛ'ଥର ଗୁଳି ଖାଇଥିଲେ ଏବଂ ୧୪ ବର୍ଷ ଜେଲ୍ ବି ଯାଇଥିଲେ । ୧୯୮୫ରେ ଜୋସଙ୍କୁ ସେତେବେଳେ ମୁକ୍ତ କରିଦିଆଗଲା ଯେତେବେଳେ ଦେଶରେ ଲୋକତନ୍ତ୍ର ଫେରିଥିଲା ।\nଯଦି ଆପଣଙ୍କୁ ଲାଗୁଛି କି ଉରୁଗୁଏ ଏକ ଗରୀବ ଦେଶ ଓ ଏଠାକାର ରାଷ୍ଟ୍ରପତି ମଧ୍ୟ ଗରୀବ । ତେବେ ଏକଥା ଭାବିବା ଭୁଲ୍ ଅଟେ । କାରଣ, ଉରୁଗୁଏର ମୁଣ୍ଡପିଛା ଆୟ ମାସିକ ୫୦,୦୦୦ ଟଙ୍କା ରହିଥାଏ ।\nତମାଖୁ ଓ ସିଗାରେଟ୍ ଭଳି ଖରାପ ଅଭ୍ୟାସକୁ ନେଇ ଚିନ୍ତିତ ରହୁଛନ୍ତି କି ? ଏଭଳି ବଦଭ୍ୟାସ ଠାରୁ ଦୂରେଇ ରହିବା ପାଇଁ ଆପଣାନ୍ତୁ ଏହି ସହଜ ଉପାୟ\nରାଜନୀତିରୁ ଅଭିନୟକୁ ଆସିବେ ଲାଲୁଙ୍କ ଲାଲ୍ ! ଏହି ସିନେମାରୁ କରିବେ ଡେବ୍ୟୁ ।
